
A VÁLTOZÁS TERMÉSZETE

Varga István élőben elhangzott tanításának nyers szövege

Budapest, 2026. április 19.
A mai tanítás címe: A változás természete. Az elmúlt hetekben, hónapokban az egész ország választási lázban égett és ennek volt kihatása a gyülekezetre is. A múltkor is elmondtam, most is szeretném megerősíteni. Mi nem vagyunk tagja, nem támogatunk és nem kapunk támogatást egyetlen politikai párttól sem, és ezt a továbbiakban is így szeretnénk fenntartani, de az országban és a világban lévő változások bennünket is érintenek, ránk is hatással vannak. Ezeket valahogy fel kell dolgozni, és nyilván mi ezt az Isten Igéjének a fényében, Isten Igéjének szemüvegén keresztül kell, hogy tegyük. Ma is ezt kell, hogy tegyük, hiszen különféle kihívásaink vannak a világban és ezekre a kihívásokra az egyházaknak, a gyülekezeteknek, a felekezeteknek Isten Igéjének megfelelően, megfelelő igei válaszokat kell adniuk. 
Egy hét telt el a választások óta és az országnak egy része eufóriában van, több mint 3 millió em-ber euforikus örömben van, mert győztek, a másik fele pedig egy gyász hangulatban van. Ma azt fogjuk megvizsgálni, hogy hogyan kezeljük, hogyan dolgozzuk fel a változást, azt, amit az ember kudarcként él meg, vagy sikerként él meg és erről a Bibliában sok-sok példát fogunk találni. Úgyhogy ma is egy kicsit az Ószövetségben fogunk lapozgatni, mert az Ószövetség az megíratott a mi tanulságunkra. A gyülekezet is olyan szempontból, a világ szerint megosztott volt, hogy valaki az egyik pártra szavazott, valaki a másikra. Nem szeretnénk semmiképpen azt, hogy a gyülekezet meg-osztott legyen, mert mi nem a világ szerint vitézkedünk, mi elsősorban Isten Igéjét hirdetjük. Mi Isten királyságát építjük, teljesen egységesnek kell lennünk ebben és nem szabad engednünk, hogy a politika a gyülekezetet megossza. Mindenkinek meg kell békélni azzal, ami történt. 
Meg fogjuk nézni azt, hogy a Bibliának üzenete van a hatalommal kapcsolatban. Van üzenete az Újszövetségnek is, a múltkori üzenetekben ezt már említettem, egy dolog biztos, hogy nincs más hatalom, csak Istentől. Megnézzük azt, hogy az emberek mi célból és hogyan kerülnek hatalomra, mi a változás természete, milyen forrásból fakadhatnak a változások?
 A változások jöhetnek Isten akaratából, ember akaratából, sőt még a sátán akaratából is. Ma eze-ket fogjuk megvizsgálni és mind a három esetre fogunk hozni bibliai példákat. Nem feltétlenül szükséges ezt rávetíteni a mai politikai szereplőkre, nem ez a cél, hanem az a cél, hogy Isten szemüvegén keresztül nézzük, vizsgáljuk a dolgokat. Sokan most úgy gondolják, hogy győzött az igazság, teljesen igazuk van, csak az kétezer évvel ezelőtt győzött a kereszten, mert Jézus Krisztus az út, az igazság és az élet és valóban győzött egy akarat Magyarországon, egy többségi akarat, a törvényeknek megfelelően és ezt nekünk tudomásul kell venni, mindenkinek, akár az egyik oldalon áll, akár a másik oldalon áll. Mi továbbra is Isten oldalán fogunk állni. Úgy gondolom, hogy mindenki megtette a kötelességét és nem feltételezem, hogy bárkit a rosszindulat vezetett, nyilván mindenki kifejezte ilyen módon a véleményét és köszönjük Istennek, hogy ezt ma megtehetjük. 
Tehát még egyszer elmondom, hogy a változás mögött nem mindig feltétlenül az isteni akarat áll. A változás mögött állhat isteni akarat is, jöhet a változás az emberektől, sőt, majd arra is nézünk példát, amikor ezt kimondottan az ellenség kezdeményezi. Az emberekben vannak ilyenkor felfokozott várakozások, túlzott elvárások. Vannak, akik úgy gondolják, hogy holnap megérkezhet a Kánaán, vannak, akik pedig azt, hogy holnap megérkezhet az összeomlás. Hadd nyugtassak meg mindenkit az Ige alapján, meg a korábbi tapasztalataim alapján! Ez alatt a 70 év alatt az a tapasztalatom, hogy sok mindent átéltünk és a dolgok hál’ Istennek nem így működnek. Előbb-utóbb mindenki kikeveredik ebből az érzésből, legyen az akár euforikus, vagy a letargikus állapot. Hiszem, hogy ugyanúgy bementél reggel dolgozni és ugyanúgy teltek a hétköznapjaid, mint két hónappal ezelőtt és még valamit szeretnék mondani, két hónap múlva ugyanez fog történni, fél év múlva is ugyanez fog történni és egy év múlva is ugyanez fog történni. Persze közben lesznek változások, amelyek érinteni fognak bennünket és hiszem, hogy ezek a változások jók lesznek. Mindenki, minden ember itt Magyarországon, minden hívő Magyarországon abban érdekelt, hogy a dolgok jól menjenek, és mi imádkoztunk eddig is az eddigi kormányért, és nem változtatunk az álláspontunkon, a mostani kormányért is ugyanúgy fogunk imádkozni. A feleségemmel minden reggel imádkozunk, a védelem imáját minden reggel elimádkozzuk, és az országért is mindennap imádkozunk. Hiszem, hogy te is ugyanezt teszed a gyülekezetért, hiszen nagyon-nagyon fontos ez, mert érintve vagyunk ebben. 
Mi a gyarapodást elsősorban nem emberektől várjuk, hanem Istentől. Isten ebben használ embereket és a körülöttünk lévő történések valamilyen szinten befolyással vannak az életünkre. Nincs szükség arra, hogy akik most éppen úgy érzik, hogy a vesztes oldalon állnak, letargiába, vagy depresszióba essenek, mert az Írás azt mondja, hogy a gyász helyett az öröm kenetét fogják kapni. A-hogy néztem az ünneplőket, ahogy ünnepelték a győzelmet, arra gondoltam, hogy nagyon-nagyon szeretném, ahogy a Biblia írja, hogy örüljünk együtt az örülőkkel és sírjunk együtt a sírókkal, hogy legyen egy empátia a másik felé. A Római levél 12-ben van, ha jól emlékszem, és tényleg azt szeretném, hogy ez az öröm, ez ugyanúgy megmaradjon egy év múlva, két év múlva, három és négy év múlva és akkor tényleg mindenki nyer. Egyelőre Isten tudja a jövőt, azt tudjuk viszont, hogy a hívőknek Isten egy jó jövőt tervezett, mi egy örök királyságnak vagyunk a részesei és a világi királyságok ideig valók, mindegyik királyság. Isten királysága az, amelyik örökkévaló. Rendszerek jönnek-mennek, vezetők jönnek-mennek, ez így volt eddig is és így lesz ezután is, nincs egyetlen örök vezető sem, viszont a hatalom az Istentől van. Ezt nagyon fontos leszögezni! 
A Biblia világosan beszél, hogy hogyan álljunk a hatalomhoz, egyrészt imádkozzunk értük, mert Isten abban érdekelt, hogy csendes és nyugodt életet tudjunk élni. Ez nagyon fontos, és ezt meg kell tenni ezután is! 

Példabeszédek 10,22.

22. Az Úrnak áldása, az gazdagít meg, és nem ad mellé nyomorúságot.
Az Úr áldása gazdagít meg. Tehát aki prosperál, az ezután is fog prosperálni és nem csak azért, mert most esetleg egy új kormány van, vagy változás van, vagy politikai változás van, és lesznek kivételek is, de még nem tudjuk, hogy milyen lesz az új és ez az embereket vagy aggodalommal, félelemmel, vagy nagy reménységgel tölti el. Ezek várakozások, ezek vágyak és persze az embernek legyenek pozitív elvárásai, és mi a jót várjuk! A mi világnézetünket nem befolyásolja semmilyen kormány. Mindegy, milyen kormány van, milyen kormány volt, a mi ideológiánkat, a mi hitünket ez nem fogja megváltoztatni. Tehát Isten akarata továbbra is az, hogy minden ember üdvözüljön, ne csak a fele, mindenki jól járjon, mindenki üdvözüljön! A Timótheus levélben ez van írva, ehhez viszont el kell vinni az Igét, el kell vinni az Evangéliumot az emberekhez, az embereknek hallaniuk kell az Evangéliumot! Csendes és nyugodt életet szeretnénk élni, de azt látom, hogy többen beleragadtak még mindig a kampányba, még mindig van, akik nem tudták feldolgozni a vereséget, és a-zért tűrhetetlen minőségű a közbeszéd. Még mindig folyik az ostoba, semmit nem érő, sehova nem vezető trágár közbeszéd, sokan nem elégedtek meg azzal, hogy a kívánságuk meglett, ugyanúgy to-vább folytatják. Ez mind a két oldalra vonatkozik és teljesen mindegy, melyik oldal teszi, ez helytelen, ez nem igei, hiszen egy hajóban ülünk, az egész ország, mindannyian egy hajóban ülünk. A gyülekezetben is egy hajóban ülünk, és mindenkinek az az érdeke, hogy mindenkinek az élete jobb legyen. A mi érdekünk az, hogy továbbra is tudjuk végezni azt a munkát, amire Isten elhívott, ha ehhez kapunk segítséget az nyilván jó, de a kereszténység nem demokráciában jött létre, a keresztényeket kezdettől fogva üldözték. Üldözték a hitük miatt és Jézus azt mondja, hogy: „E világon nyo-morúságtok lészen; de bízzatok: én legyőztem a világot”. Tehát ne számítsunk arra, hogy a sátán piros szőnyeget fog elénk teríteni, hogy azon sétáljunk. Az Evangélium hirdetése mindig is akadályokba ütközött, ez így volt eddig is és jobbat ezután sem várhatunk. 
A Biblia konzervatív, ha hívő vagy, akkor te is az maradsz! Mi az Igéhez, Isten beszédéhez ragaszkodunk, nekünk ez az iránymutatónk, ez az alap, ez a zsinórmérték. Az istentelen dolgokat továbbra is el kell utasítani. Mi Isten teremtett rendjéhez igazodunk és nem akarjuk azt megváltoztatni. Vannak különféle ideológiák, amiket továbbra sem tudunk elfogadni. Eddig sem fogadtuk el, ezután sem, és a korai keresztények sem fogadták el. Ilyen például az úgynevezett „woke” ideológia, amikor nem Isten teremtett rendjéhez akarnak igazodni az emberek, hanem meg akarják változtatni Isten teremtett rendjét. Itt a genderideológiára gondolok elsősorban. Ha Isten férfinak és nőnek teremtette az embert, akkor ezt nem fogja soha megváltoztatni, mindegy, hogy kinek milyen ideológiája van. A másik a „woke” ideológia, nagyon gyakran elhangzik. Talán nem is tudjátok – én sem tudtam, megmondom őszintén – és kíváncsi voltam, hogy mit jelent ez. Kiírtam és felolvasom innen. A szó angolul „woke”, annyit jelent, hogy ébredni; az „ébredni” igéből származik. A kifejezés lényege: ébren lenni, vagy tudatosnak lenni a társadalmi igazságtalanságokkal szemben. Ez az eredeti meghatározás. Ma mégis pejoratív értelemben használjuk, mert a mai jelentése megfordult, és a „woke” egy gúnynév lett. Napjainkban a „woke” szót leggyakrabban a konzervatív jobboldali kritikusok használják gúnynévként a globalista törekvések ellen, akik szerint ez egy agresszív, intoleráns ideológia, amely rátelepszik az oktatásra, a médiára, a keresztény egyházakra és akár még a vállalati kultúrára is. Tehát megfordult ennek a jelentése. Ezen az alapon, a „woke” ideológia alapján meg az emberi jogok alapján próbálják az istentelen dolgokat becsempészni az országba. Az egyházakba ezeket nyilván nem szabad beengedni, világosan beszél az Ige erről. A kockázat mindig fennállt és fennáll, hogy az állam, a kormány, ugye megnézzük a korábbi időket, császárságok, királyságok, vagy bármi más, nem a bibliai értékeket vallja. Ez nagyon sokszor volt így. Imádkozunk az új kormányért, hogy ezek az értékek kerüljenek túlsúlyba és hálát adunk azért is, amit a múltban, az előző kormány alatt cselekedett Isten értünk.

Az egy nagyon rossz tulajdonság, amikor valaki hálátlan azért a jóért, amit Isten adott nekünk. Nem emberekben bízunk, hanem Istenben bízunk és Isten embereken keresztül cselekszik, de meg kell tanulnunk hálaadással visszatekinteni arra, amit Isten tett értünk és reménységgel nézni előre, hogy Isten továbbra is cselekedni fog.

Tehát még egyszer: minden hatalom ideiglenes. 
1Korinthus 15,24.
24. Aztán a vég, mikor átadja a királyságot az Istennek és Atyának; amikor eltöröl minden bi-rodalmat és minden hatalmat és erőt. 

A politikai vereség, vagy akár a győzelem ideiglenes. Valaki egyszer azt mondta, hogy „nyugodj meg, mert attól megnyugszol”. Lehet, hogy kicsit vicces, de valóban ez van, hogy az indulatoknak, a-melyek nagyon felkorbácsolódtak, egyszerűen le kell nyugodnia és tényleg meg kell békélni. Nem egyformán gondolkodunk, Isten nem teremtett két egyforma embert. Ha belegondolok, magamból még egy…, elég az embernek saját magát elviselni, nem még egy ugyanolyat. Tehát a lényeg az, hogy nem vagyunk egyformák, nem egyformán gondolkodunk, de hisszük, hogy az Ige alapján viszont u-gyanazt gondoljuk, mert ugyanazt az Urat, ugyanazt az Istent szolgáljuk a legjobb hitünkből és a leg-jobb tudásunkból. A János evangéliumban olvassuk, amikor Pilátussal, a római helytartóval beszél-getett Jézus, aki elítélte Őt és aki nagyon kevély volt és azt mondta, hogy nekem hatalmam van fe-letted. 
Egyébként nagyon érdekes dolog a siker és a kudarc feldolgozása. Én azt mondom, hogy a ku-darcot még talán jobban fel lehet dolgozni. A siker szerintem sokkal veszélyesebb, mint a kudarc. A sikertől az emberek elszállnak, kevélyekké válnak és olyan dolgokat tulajdonítanak maguknak, ami végső soron nem az övék, mert úgy kapták Istentől. Ugyanúgy fel kell dolgozni a sikert, mint a ku-darcot. Ez az életünk minden területére vonatkozik, mert, amikor valaki fent van, akkor minden jó-nak látszik. Egy rózsaszín köd van az emberek előtt, akkor van sok barát, sok mindenki megveregeti a válladat, minden nagyon szuper, minden nagyon jó. A Biblia azt mondja, hogy a bukás előtt ke-vélység és felfuvalkodottság áll. Vigyáznunk kell arra, hogy jól éljük meg a győzelmet is! A kudarc is egy időleges dolog, ugyanúgy, mint a győzelem.
 Szerettem a bokszot korábban, most már nem nagyon nézem, elég durva sportnak tűnik első rá-nézésre, meg úgy egyébként is. Mindenki úgy megy be a ringbe, hogy győzni akar. Pál is hozza a boksz példáját, hogy szabályszerűen küzdök, szabályszerűen öklözök. Tehát hozza ezt a példát Pál a-postol is, nem annyira idegen ez a Szentírás környezetétől, de miután véget ért a meccs, egy igazi győztes odamegy és a vesztesnek is felemeli a kezét: „Megküzdöttünk, jó voltál, de most én voltam a jobb. Oké, rendben.” Ez a korrekt hozzáállás és ez kell, hogy legyen a miénk is. A törvény-szegéseken, meg amiket a törvény tilt, nem lehet túllépni. Megvan Magyarország törvénye, meg-vannak a világi törvények, azokat mindenkinek be kell tartani és kész, de nem a bosszú kell, hogy vezéreljen senkit semmilyen irányba. Ez is egy istentelen dolog, egy sátáni dolog és én hiszem, hogy az emberek vannak olyan bölcsek, hogy fölülemelkednek ezen is. 

Jézus azt mondta, hogy a hatalom Tőle van; nem lenne hatalma Pilátusnak, ha föntről nem ada-tott volna neki. Jézus elfogadta az ítéletet és ennyi. A másik, ami nagyon fontos dolog: ha vé-gignézzük a történelmet egészen a császároktól, Isten nem csak a jó hatalmakat engedi meg. Látjuk az elmúlt időszakban, főleg a kereszténység korai korszakában, 284-ben lett császár Diocletianus. A legnagyobb keresztényüldözés volt abban az időben. Aztán utána jött Konstantin, aki megbékélt a kereszténységgel, majd Theodosius császár, aki 381-ben a világ legnagyobb és leghosszabban fenn-álló birodalmának államvallásává tette a kereszténységet. Tizenkét egyszerű ember által, tizenkét egyszerű, a farizeusokhoz képest tudatlan ember által. Ők Jézus iskolájába jártak. Ez a tizenkét ta-nítvány Jézussal volt három és fél évig és Isten tudta őket használni Jézus halála után is. 
Nekünk viszont ki kell vinni a sót a világba! Mire használják a sót? Mire használták korábban a sót? Persze jó az íze, meg só nélkül nincs étel, sóra szükség van, de a Biblia szerint leginkább a tar-tósításra használták. Azt mondja Jézus, hogy: „Ti vagytok a világ világossága.”, hogy „Ti vagytok a földnek sója”, a sót ki kell vinni a világba és pontosan azért kell kivinni a világba, hogy a világ ne romoljon meg. Tehát ez egy szimbólum, ez egy metafora, így kell ezt érteni és továbbra is sónak kell lennünk a világban és világosságnak kell lennünk a világban. Semmilyen gyűlöletkampányban ne-künk semmi keresnivalónk. Nem egy szép dolog, amikor valaki keresztény létére a másikat akarja elpusztítani, trágár szavakat használ feléje, utána meg kirakja két képpel később Isten Igéjét. Nem tudom, ti hogy érzitek, de ez ellen a bensőm nagyon háborog, nem tartom helyénvaló dolognak. De van olyan helyzet is, hogy nemcsak jó királyok, nemcsak jó vezetők voltak. Ugyanez volt Izrael éle-tében is. Voltak olyan vezetők, akik bűnt akartak rákényszeríteni a társadalomra, vagy az em-berekre. Hasonlót olvasunk az Apostolok cselekedetei 4,19-ben. Isten szemszögéből nézzük meg és világítsuk meg ezeket a dolgokat!

Apostolok cselekedetei 4,19.

19. Péter és János pedig felelvén, mondának nékik: Vajon igaz dolog-é Isten előtt rátok hall-gatnunk inkább, hogy nem Istenre, ítéljétek meg!
Tehát amikor a tanítványokat arra akarták kényszeríteni, hogy ne hirdessék Isten Igéjét, akkor ennek a hatalomnak ők ellenálltak és hát nyilván ebből üldözések voltak. Hálát adunk Istennek, hogy ma ezt szabadon megtehetjük Magyarországon, mert sajnos vannak olyan országok, ahol ezt nem tehetik meg. Nagyon sok keresztényt ma is bebörtönöznek, megölnek és nagyon sok hívőt üldöznek a mai napon is a hitükért. Ezért nem nagyon szoktak felháborodni általában, úgyhogy sajnos nagyon súlyos dolog, hogy ez így van. 

Tehát nem mindegy az, hogy az ember hogyan indul el Isten szolgálatában, akár egy király ho-gyan indul el és itt Dávidot fogjuk majd megnézni. Dávid, aki egy pásztorfiú volt és Isten Izrael ki-rályává kente fel, ő soha nem akart konfliktusba kerülni Saullal. Saul viszont konfliktusba akart kerülni Dáviddal. Dávid, aki az eszményi király, aki az Isten szíve szerint való király volt, minden hibájával és minden gonosz tettével együtt, mégis volt egy olyan hozzáállása, amiből tanulhatunk most már több mint 3000 év távlatából. 

Dávid nem folytatott lejárató kampányt Saul ellen, a népe ellen és Izrael ellen. Ezt mi se tegyük! Tehát tanuljunk az Ószövetségből! Az Ószövetség megíratott a mi tanulságunkra. Nem vagyunk az Ószövetség alatt, új szövetség alatt vagyunk, még egyszer elmondom. Volt egy rendszerváltás, volt egy kormányváltás úgymond, Krisztus halálával és feltámadásával és pünkösd napján létrejött az új szövetség. Az az új szövetség, amit Isten már megígért a prófétákon keresztül. Jeremiás 31-ben ol-vassuk például, hogy új szövetséget fogok kötni Izrael házával. Ezt a szövetséget ők vissza-utasították, az egy más kérdés, de függetlenül attól, hogy Isten ezt elhozta és ez a szövetség, ami szövetség csak az Izrael házával volt korábban, kiterjedt a pogányokra. Az Efézus 2. azzal kez-dődik, hogy pogányok voltunk, Isten nélkül valók voltunk, Izrael közösségétől távol valók voltunk, de most a Jézus vére által közel valókká lettetek, mondja az efézusi levél második része mindezt. Itt nagyon fontos a bosszú kérdése. 
Róma 12,19.

19. Magatokért bosszút ne álljatok szerelmeseim, hanem adjatok helyet ama haragnak; mert meg van írva: Enyém a bosszúállás, én megfizetek, ezt mondja az Úr.
Most nézzük meg a Róma 12-ben, hogy miről beszél az Újszövetség. Isten nem változott meg. Lehet, hogy már unjátok, hogy mondom, de nincs egy ószövetségi Isten és nincs egy újszövetségi Isten. Más a viszonyunk, más a kapcsolatunk, más a szövetségi rendszer, de ettől Isten még mindig ugyanaz és az Ő Igéje is ugyanaz. 

Róma 12,14–19. 

14. Áldjátok azokat, akik titeket üldöznek; áldjátok és ne átkozzátok
A világtól ezt nem várhatjuk el és ha belenézel a közösségi médiákba, biztos, hogy nem ezt lá-tod, de ettől függetlenül Isten Igéje az igazság és nekünk az igazságot kell követni szeretetben. Nem csak beszélni az igazságról, azt mindenki tud, vélt, vagy valós igazságról, hanem egyszerűen ke-zelni kell. Tehát áldjátok!
15. Örüljetek az örülőkkel, és sírjatok a sírókkal.
Tehát örülünk az örülőkkel és sírunk a sírókkal. Itt egy empátiáról beszél, irgalmasságról beszél az Ige. Jézus is irgalmas volt.
16. Egymás iránt ugyanazon indulattal legyetek; ne kevélykedjetek, hanem az alázatosakhoz szabjátok magatokat. Ne legyetek bölcsek ti magatokban.
17. Senkinek gonoszért gonosszal ne fizessetek. A tisztességre gondotok legyen minden ember előtt.

18. Ha lehetséges, amennyire rajtatok áll, minden emberrel békességben éljetek.
Ezek Isten szavai, ezt nem én találtam ki. Ez itt van 2000 éve a Bibliában, minden keresztény-nek. Lehet, hogy ezt még nem sokan olvassák. Ez be kell, hogy épüljön. 
19. Magatokért bosszút ne álljatok szerelmeseim, hanem adjatok helyet ama haragnak; mert meg van írva Enyém a bosszúállás, én megfizetek, ezt mondja az Úr.
Erről szól az Írás, ezt mondja Isten Igéje és ezt mondja a Biblia. Tehát a szabadság felelősséggel jár, a mi szabadságunk is felelősséggel jár, mert szabadok vagyunk Krisztusban, de azt mondja a Biblia, hogy a szabadság ne bujálkodásra, feslettségre vonatkozzon, hanem tényleg maradjunk meg a krisztusi szabadságban és ne éljünk ezzel vissza! A szabadság nem szabadosságot jelent. Az két kü-lönböző dolog. Még egyszer mondom, hogy sokan ünnepelnek, mert meg lett a kívánságuk egy ré-sze és megtörtént az, amit szerettek volna, sokan pedig gyászolnak. Elmúlik mind a kettő, előbb-utóbb jönnek a hétköznapok és rá fogsz jönni nagyon hamar, hogy a te személyes életedet igazából nem a kormány fogja megváltoztatni. Nyilván nagyon fontos, hogy jó kormány legyen, ehhez egy jó kormány, vagy egy kormány sokat tehet, sokat elvehet belőle, ezt senki nem vitatja. Jól értsétek, amit mondok! De mi elsősorban nem emberekben bízunk. 

Jeremiás 17,5.

5. Ezt mondja az Úr: Átkozott az a férfi, aki emberben bízik és testbe helyezi erejét, az Úrtól pedig eltávozott az ő szíve!
Tehát miért imádkozunk a politikusokért? Azért, hogy Isten használja őket. Istenben bízunk és abban, hogy Isten fogja tudni az Ő céljaira és az emberek céljaira használni őket. Tehát igazából az Úrban bízunk! Akár az ünnep, akár a gyász folyik kinek-kinek a részéről, egyelőre egy érzés az, aminek az ember megadja magát ilyenkor. A kérdés az, hogy ettől megváltozik-e az életed? Mi az, ami gyökeresen megváltoztatja az ember életét? Az, amikor visszakerül arra a helyre, ahova Isten tervezte. Tehát először is az embereknek újjá kell születniük! Azok az Isten nélkül való emberek, a-kiknek nincs élő kapcsolatuk Istennel, az első dolog, hogy Istennel élő kapcsolatba kerüljenek és ez senki máson keresztül nem megy, mint Jézus Krisztus által. Az üdvösség a Biblia szerint hit által van kegyelemből, nem a mi érdemünkből. Nem azért van, amit mi tettünk, hanem azért, amit Krisztus megtett értünk. Mi ezt a váltságdíjat elfogadjuk és Jézust életünk Urává tesszük, ahogy Jézus mond-ta Nikodémusnak, újonnan kell születnetek, mert ha újjá nem születtek, nem mehettek be Isten or-szágába.
2Korinthus 5,17.
17. Azért ha valaki Krisztusban van, új teremtés az; a régiek elmúltak, ímé, újjá lett minden.
Tehát új teremtéssé kell válni Krisztusban és minden embernek Istennel élő kapcsolatba kell ke-rülni! Ezért jött Jézus, ezért halt meg a kereszten. A legtöbb ember úgy gondolja, hogy a külső válto-zások fogják őt igazából megelégíteni, de ez nem igaz, hanem először belülről kell megváltozni. Sok emberrel elhitették, hogy az ő problémájának az oka a kormány, vagy valamelyik vezető, vagy ez, vagy a másik, vagy a régi és ez ezután is így lesz. El fogják hitetni az emberekkel, de az ember négy év múl-va is dühös lesz, mert lehet, hogy a reményei nem teljesedtek be, vagy lehet, hogy ünnepelni fog, nem tudjuk, de továbbra is az lesz neked, amit az Úr segítségével megteremtesz magadnak, mert az Úr ad erőt a gazdagság megszerzésére. Ez a mi hitünk. Sokan pedig elégedettek lesznek, ugyanúgy, a-hogy most is elégedettek, ha jobb lesz a helyzet, ha rosszabb lesz a helyzet. Egy dolog, ami nagyon hiányzik az emberekből és ha körülnézel a környezetedben, láthatod, hogy elfelejtettek egy dolgot, a hálaadást. Hogy hálát adni azért, amit kaptak. Nagyon sok ember imádkozik még többért. Tudod-e becsülni, amit kaptál? Hálát tudsz-e adni Istennek, amit eddig adott? Ha ezért sem tudsz hálát adni, amid most van, azért sem fogsz tudni, amid majd lesz. Tehát ez a hálaadás ott kell, hogy legyen Is-ten felé! Van miért hálát adnunk, mert levegőd se lenne, ha Ő nem adna, ha Ő nem teremtette volna. 
Mert a békesség nem kívülről jön, hanem belülről. Ha világtól várod a békességet, akkor rossz he-lyen keresed! Ha az élvezetekben, a drogban, a kábítószerben, vagy akármi másban, a külső dolgok-ban keresed a békességedet, örökös békétlenséged lesz. A békesség nem kívülről fog jönni hozzád, hanem belülről és ezt Jézus mondja, nem én. 
János 14,27.

27. Békességet hagyok néktek; az én békességemet adom néktek: nem úgy adom én néktek, a-mint a világ adja. Ne nyugtalankodjék a ti szívetek, se ne féljen!
Így van és a Szellem gyümölcse, tehát amikor újjászületsz, ez a Galata 5. részében van leírva, az a szeretet, öröm, békesség, béketűrés, szívesség, jóság, hűség, szelídség, mértékletesség. Ez a Szel-lem gyümölcse. Ezek az isteni gyümölcsök, mert minden jó fa jó gyümölcsöt terem, de látjuk a hús-test cselekedeteit is, amik rossz gyümölcsök.

A világ mindig sokat ígér, de keveset ad. Most mindenki boldog, mert vannak ígéretek. Én szur-kolok, hogy ezek az ígéretek beteljesedjenek! Ha ezek jó ígéretek, akkor azzal mindenki jól jár. E-zért imádkozunk és ebben kell, hogy bízzunk! Tehát a cselekedetek fogják majd igazából meg-mutatni. Három lehetséges dolog lehet a közeljövőben. Az egyik, hogy nem sokat változik, majd-nem marad minden, stagnál. Vagy jobb lesz, vagy rosszabb. Valami fog történni. Tehát a dolgok a-zok soha nem állandóak. Egyetlen dolog állandó, az a változás. Mindig változni fog, valamerre menni fog, de Isten mindig a trónján ül! Az nem azt jelenti, hogy a jó dolgokat rossznak mondjuk és a rosszat jónak. 

Ésaiás 5,20–21.

20. Jaj azoknak, akik a gonoszt jónak mondják és a jót gonosznak; akik a sötétséget vilá-gossággá, s a világosságot sötétséggé teszik, és teszik a keserűt édessé, s az édest keserűvé!

21. Jaj azoknak, akik maguknak bölcseknek látszanak, és eszesek önnön maguk előtt!
Tehát Isten bölcsességére van szükségünk! Most pedig nézünk olyan példát, amikor a változások mögött Isten áll. Egy bibliai példát, amik megtörténtek. Mondom, nem feltétlenül kell és nem is kell mai politikai szereplőkre behelyettesíteni. Majd te eldöntöd, hogy te ebből mit értesz meg!

 Birodalmak jönnek-mennek, ez mindig is így volt. A kis népek és a kis nemzetek ki vannak szol-gáltatva, ez is mindig így volt. Ha megnézed Izrael sorsát, miután kettévált az ország, miután békét-lenség lett, miután 722-ben az asszírok evakuálták a tíz törzset, az északi részét, Izraelt, aztán 597-ben vitték el babiloni fogságba a déli részt. Onnantól kezdve Izrael mindig valamilyen elnyomás a-latt volt, kivéve 100 évet. Tehát voltak a nyakukon az asszírok, utána a babiloniak. A babiloniak u-tán jöttek a perzsák. Perzsia után 336-323-ig jött Nagy Sándor, a Görög Birodalom uralkodott raj-tuk, utána pedig jött a négy utódállam, Kasszandrosz, Lüszimakhosz, Ptolemaiosz és a Szeleokhosz birodalma. 

Tehát ez a négy birodalom, ezek közül a két veszélyes birodalom, az egyik a Szelekuid volt, a-melyik a mai Szíria területén volt északon, délen pedig a szelekuidok. Ezek folyamatosan egy-mással harcoltak és mindig középen volt Izrael. Tehát fönt északon a szelekuidok és ez így ment e-gészen 176-ig, amíg a IV. Antiókosz Epifánész ellen föl nem lázadt Matathiász Makabeus, utána pedig Júdás, lett egy lázadás és leverték a Szelekuid birodalmat. Utána száz év volt, volt egy Hasz-móneusz. Csak rövid áttekintés, hogy lássátok, hogy hogy is volt ez. Volt egy száz év, amikor a Hasz-móneusz birodalom itt alakult ki, a szadduceusok és a farizeusoknak a pártja, ez ugye a babiloni fogság után, tehát 167-től egészen 63-ig, amíg jöttek a rómaiak, Krisztus előttről beszélünk. Utána meg a Római Birodalom alatt voltak és utána már sosem voltak többé szabadok, mégis Isten meg-tartotta őket. Tehát akik el vannak keseredve, legyen előttünk bizonyság, hogy Isten mindig meg fogja tartani az ő népét. 
Aztán jött Vespániánusz Titusz 70-ben, aki lerombolta a templomot. Miért? Mert Isten rend-szerváltást akart az életükbe. Ők politikai rendszerváltásra gondoltak, de Jézus világosan elmondja a Lukács 17-ben, hogy Isten országa nem szemmel láthatólag jön el, sem nem azt mondják, itt van, ott van, hanem Isten országának hatalma bennetek van. Ők mit vártak? Egy politikai birodalmat, hogy Jézus meg fogja alapítani Isten királyságát. 

Ez meg fog történni, de mindennek rendelt ideje van, ahogy mondja az Írás, az az Atya hatal-mába helyeztetett. Ők kezükbe vették a sorsukat, különösen voltak a szadduceusok a farizeusok mellett, voltak az esszénusok, ők békések voltak, ők írogatták az iratokat, de voltak a zelóták, akik fegyverrel akarták átvenni a hatalmat. Mit eredményezett ez? Elutasították a Messiást, elutasították a „rendszerváltást” és 70-ben fölégették a templomot, 133-ban a Bar-Kohba felkeléssel pedig vég-képp száműzték őket, majd így 1948-ban alakult meg újra Izrael. 

Tehát nézzétek meg, hogy egy nép, egy kis nép milyen dolgokon ment át. Magyarországnak is megnézhetjük két mondatban a történetét. Megalakult Magyarország, 1241-42-ben jött a tatárjárás, Batu kán lerohanta az országot. Aztán jött a török uralom 150 évig Magyarországon. Tehát, hogy miért adjál hálát Istennek és miért nézz reménységgel előre? 1541-től 1699-ig volt a török, 150 évig itt voltak vendégségben és mégis megmaradt a kereszténység. 1517-ben jött a reformáció, október 31-én Kálvin kitűzte a wittenbergi vár kapujára a 90 pontját. Isten megtartotta a kereszténységet, megtartotta az Igét. 

Aztán 1526-tól 1918-ig volt egy házasságunk a Habsburg Osztrák-Magyar Monarchiával. Velük együtt belekeveredtünk az első világháborúba. Jött Trianon, szétoszlott az ország. Aztán ez sem e-lég, mert utána jött a második világháború, 1945-ben lett vége. Ezt is túlélte a magyarság.  Csak hogy tudd, miért adjál hálát és miért legyél hálás. Utána egészen  1944-től 1989-ig volt a szovjet birodalom. 40 évig voltak vendégeink, aztán ők is hazamentek. Most pedig ezt a demokráciát kell túlélnünk! De higgyétek el, hogy Isten még mindig a trónján ül, úgyhogy semmiféle elkeseredésre nincs ok! Dávidról beszéltem, Dávid volt az eszményi király. Az 1Sámuel 24-re lapozzuk a Bibli-ánkat és nézzük meg Dávidot, hogy viselkedett. 
1Sámuel 24,17–19.

17. És monda Dávidnak: Te igazságosabb vagy nálam, mert te jót cselekedtél velem, én pedig rosszal fizettem néked.
Dávidot üldözte Saul. Dávid két esetben is meg tudta volna ölni Izrael királyát. Ki kente föl Sault királynak? Isten kente föl, Istentől választott király volt Saul. Voltak hibái, 40 évig uralkodott e-gyébként ugyanúgy, mint Dávid. Isten megvetette őt, engedetlen volt Istennek. Dávidot fölkente királynak. Féltékeny volt Saul, féltette a hatalmát és ok nélkül üldözte, de Dávid nem emelt rá kezet. Megtehette volna, két alkalommal ölhette volna meg és éppen itt az egyik esetben azt látjuk, hogy nem tette. 
18. És te megmondottad nékem a mai napon, minémű jót cselekedtél velem, hogy az Úr ke-zedbe adott engem, és te mégsem öltél meg engem.
Ez az isteni hozzáállás, Isten szíve szerint való hozzáállás.
19. Mert ha valaki megtalálja ellenségét, elbocsátja-é őt békében az úton? Annak okáért fi-zessen az Úr néked jóval azért, amit velem ma cselekedtél.
Aztán látjuk azt, hogy Dávid Nábálon akar bosszút állni, meg akarja bosszulni, amit Abigél aka-dályozott meg. Nem olvasom ezt most föl, hanem menjünk tovább és nézzük meg. Az 1Sámuel 2-re lapozunk és ószövetségi példát fogunk nézni. Egy olyan esetet olvasunk, amikor maga Isten kezde-ményezi a változást. Ez megtörténhet egy népnek, egy nemzetnek az életében, de megtörténhet a te saját hívő életedben is, hogy Isten valamilyen változást kezdeményez. Mivel bennünket Isten Szel-leme vezet, az Ő vezetését kell követnünk. Ez az időszak volt, amikor bírák kormányozták Izraelt. Isten bírákat nevezett ki. Egy ilyen bíra volt Éli, a pap, aki Izrael bírája volt.  
1Sámuel 2,12.

12. Éli fiai azonban Béliál fiai voltak, és nem ismerték az Urat.

1Sámuel 2,17.

17. Igen nagy volt ezért az ifjaknak bűne az Úr előtt, mert az emberek megutálják vala az Úr-nak áldozatát.

Miért? Mert előtte leírja, hogy korruptak voltak és az Istennek való áldozat javát elvették. Kor-ruptak voltak. Ott volt Éli, aki egy igaz ember volt Isten előtt, egy jó vezető volt, viszont a fiai kor-ruptak voltak, ezért Isten ítélete jött a házra és azt mondta, hogy meg fog szűnni. Nézzük meg, hogy Éli milyen hibát követett el. Éli nem büntette meg a korrupciót, nem számolta föl. Nézzük meg, hogy Isten mit mond erre.  

1Sámuel 2,29–31.

29. Miért tapossátok meg az én véresáldozatomat és ételáldozatomat, melyet rendeltem e haj-lékban? És te többre becsülöd fiaidat, mint engem, hogy magatokat hizlaljátok az én népem Iz-rael minden áldozatának elejével.

30. Azért így szól az Úr, Izraelnek Istene, jóllehet megmondottam, hogy a te házad atyádnak háza mindörökké énelőttem jár; de most, azt mondja az Úr, távol legyen tőlem, mert akik engem tisztelnek, azoknak tisztességet szerzek, akik azonban engem megvetnek, megvettetnek.

31. Ímé, napok jönnek, és levágom a te karodat és atyád házának karját, hogy ne legyen vén-ember a te házadban.

Itt Ószövetségről van szó és megint hálát adhatsz, hogy nem vagyunk az Ószövetség alatt, mert a kegyelem korszakában élünk. Itt ebben az esetben azt látjuk, hogy a változás oka egyrészt az, hogy a nép nem jó szemmel nézte, tehát nem közvetlenül a nép lázadása váltotta ki, hanem egy intéz-ményi korrupció és a szentség elvesztése. Mit értünk a szentség alatt? A szent az Isten számára el-különített. Isten dolgaihoz hozzányúltak. Éli fiai, bár papok voltak, nem ismerték az Urat. Isten-telenek voltak, visszaéltek a hatalmukkal. Ellopták az áldozati húst, erkölcstelenül éltek. Ha Isten változtat, akkor nem javítgatja a régi rendszert, hanem kimondja rá az ítéletet. A változás célja mi volt? Azt kell megnézni. A változás célja a szentség és a hitelesség helyreállítása volt. 

Ugyanez volt a helyzet, amikor Jézus eljött. Az ószövetséget Isten nem toldozta, nem foltozta, hanem egy teljesen új szövetséget, teljesen új szövetségen alapuló szövetséget kötött velünk Jézus-ban. Isten akkor avatkozik be drasztikusan, amikor a vezetés már nem tölti be az eredeti funkcióját és gátjává válik a nép szellemi fejlődésének. Látunk ilyen beavatkozásokat a világtörténelemben. Az istentelen diktatúra, mint például amilyen a kommunizmus volt, láttuk azokat az eszméket. Isten azt mondta, hogy elég, állj és mindegy, mekkora hatalom, előbb-utóbb minden hatalom megszűnik.
A Római Birodalom volt a világon az eddig leghosszabban fennálló birodalom, 476-ban meg-szűnt a nyugati fele és 1453-ban pedig a keleti része. Egész addig megvolt, de mégiscsak vége lett. Ez a típusú változás, amikor egy társadalmi struktúra azért omlik össze, mert a társadalom erkölcsileg teljesen kiüresedett. Látunk-e ilyet a Bibliában? Igen, Szodoma és Gomora története. Amikor az emberek istentelenné váltak, erkölcstelenné váltak és sajnos a világ efelé megy, hogy az emberek, a világ egyre inkább eltávolodik Istentől, ez a szekularizáció, ahogy ezt mai divatos szóval mondják, az elistentelenedés, elerkölcstelenedés és ez mindig maga után vonja a gazdasági problémákat és a gazdasági összeomlást is. Minél nagyobb az erkölcstelenség, annál inkább bekövetkezik a gazda-sági összeomlás is. Ezt meg lehet figyelni a történelem és az üdvtörténelem folyamán. 

Látunk olyat is, amikor emberek kezdeményezik a változást. Nézzünk erre is egy példát. Az 1Sá-muel-re fogunk lapozni, a 8. fejezetre. Itt viszont emberek kezdeményezték a változást, Izrael népe. Itt Sámuelről van szó. Sámuel Élit leváltotta. Éli meghalt, ugyan idős korában halt meg. A fiaira jött az ítélet. Éli fiai Hofni és Fineás, ők pedig elestek,  a csatatéren haltak meg, a filiszteusok ölték meg őket. Utána Sámuelt tette Isten Izrael bírájává. Sámuel próféta volt Isten utolsó bírája. A bírák kor-szaka vele ért véget. Anna Elkana második felesége volt, az első feleségét Peninnának hívták, neki születtek gyerekei, de Annának nem lehetett gyermeke és Éli pap volt az, akivel beszélgetett, mikor Anna felsírt Istenhez, hogy adjon neki fiút, mert ha ad neki fiút, akkor azt ő Istennek fogja adni és megszületett Sámuel. Olvassátok el Anna imáját! Csodálatos.

Sámuel nagyon jó próféta volt, de az ő fiaival is voltak némi problémák. Az ő két fia is eltért, rá-juk nem jött ítélet, de ők is korruptak voltak. Elfordították pénzért az ítéletet. Akár napjainkban is történhetne és történni is fog. Nézzük meg, hogy mit okozott ez Izrael népének! A nép egy változást indított el.
1Sámuel 8,1–7.
1. Lőn, amikor Sámuel megvénhedett, az ő fiait tevé bírává Izrael felett.

2. Elsőszülött fiának pedig Jóel volt a neve és a másodiknak Abia, kik Beérsebában bírás-kodtak.

3. De fiai nem járának az ő útjain, hanem a telhetetlenség után indulának, és ajándékot foga-dának el, és elfordíták az igaz ítéletet.

4. Összegyűlének azért Izraelnek minden vénei, és elmentek Sámuelhez Rámába.

5. És mondának néki: Ímé te megvénhedtél, és fiaid nem járnak útjaidon: most azért válassz nékünk királyt, aki ítéljen felettünk, mint minden népnél szokás.

6. Azonban Sámuelnek nem tetszék a beszéd, hogy azt mondták: Adj nékünk királyt, aki ítél-jen felettünk. És könyörge Sámuel az Úrhoz.

7. És monda az Úr Sámuelnek: Fogadd meg a nép szavát mindenben, amit mondanak néked, mert nem téged utáltak meg, hanem engem utáltak meg, hogy ne uralkodjam felettük.
Akkor elmondja, hogy hallgass a szavukra és legyen meg. Tehát itt megint a visszaélések és a társadalmi igazságosság, ahogy ezt nevezni lehet, megint sérült és a nép királyt akart. Ez a bibliai pillanat egy ilyen klasszikus társadalmi nyomás példája. A nép látja, hogy a környező nemzeteknek van királyuk és ők is olyanok akarnak lenni, mint mások. Elutasítják a teokráciát, az Isten közvetlen uralmát a látható emberi hatalomért cserébe.

Mit hoz ez? A nép nem azért akar változást, mert Isten azt mondta, hanem mert féltek a lema-radástól és külső fenyegetésektől. Olyanok akartak lenni, mint más nemzet. A királyválasztással mit tettek valójában? Azt, hogy a nép feladta a közvetlen felelősséget Isten előtt és egy központi ha-talomra bízta a sorsát. Sámuel elmondja, mi lesz, ha királyotok lesz. Ha királyotok lesz, akkor elvi-szi a fiaitokat katonának. Adót fog szedni, stb., stb., stb. Ezt is érdemes elolvasni a folytatásban, mert pontosan elmondja Sámuel, hogy mi fog történni akkor, amikor ti királyt akartok és királyt fogtok választani. De a nép azt mondta, hogy nem számít, nekünk király kell! Érdekesség az, hogy Is-ten figyelmezteti őket a következményekre, adózás, besorozás, szabadságvesztés. Végül Isten meg-engedi a változást és ez itt egy nagyon fontos dolog, amit tudni kell. 
Ez azt mutatja, hogy az emberi szabad akarat képes elindítani olyan folyamatokat is, amelyek nem Isten tökéletes tervei, de végül is a fejlődéstörténetnek, az üdvtörténetnek mégis a részévé válnak és itt van egy nagyon fontos dolog. Az, hogy nem minden Isten akarata, mert Isten nem fogja fölülírni az ember akaratát. Tehát van egy akarat, ami Isten akaratát megakadályozhatja. Nyilván vannak o-lyan dolgok, amiben ezt nem tudja megtenni. Itt gondolok majd a végidőkre, meg az ítéletre, meg az Úr napjára, amikor az Úr visszajön és jön az ítélet napja. Nem erre gondolok, hanem a szabad aka-ratot nem írja fölül. Ezt akarjátok? Igen. Akkor megadom nektek! Tehát Isten legitimálja Saul ha-talmát, sőt, Ő maga nevezi ki Sault királynak, de innentől kezdve viszont kötelesek vagytok enge-delmeskedni a királynak! Kötelesek vagytok magatokat alávetni a király hatalmának. Isten ezt meg-engedte, de ez nem Isten akarata volt, hanem az emberek akarata. Isten azt mondta, hogy jól van, ha ezt akarjátok, akkor ez fog történni veletek. Innentől kezdve az van, amit választottatok. 

Ez hasonlít a modern politikai mozgalmakhoz, ahol a tömegigény és a biztonságvágy vezérli a változást. Gyakran feláldozzák érte a korábbi, akár szabadságjogokat is az emberek. Ha össze-hasonlítjuk a két történetet, láttuk, hogy Isten kezdeményezi az egyiket. Éli esetében a kiváltó ok mi volt? Az igazságosság hiánya, a második esetben, amikor királyt kértek, a félelem és a hasonlítani akarás volt a kiváltó ok. 

Mi volt a változás iránya, amikor Isten kezdeményezi a változást? Vissza az alapértékekhez. Ma-gyarul vissza az Igéhez. Amikor Isten kezdeményezi a változást, akkor vissza az alapokhoz, vissza az Igéhez. Amikor pedig az emberek kezdeményezik a változást, akkor menjünk a divat felé, men-jünk a trendek felé. Ez a trendi, hogy legyen király. Nekik is van, nekünk is kell király. Hogy lehet, hogy nekik van, nekünk nincs? Tehát a trendek és a divat felé mozdulnak el általában az emberek. Nem minden esetben van így, de ez az általános. Mi az ember szerepe? Engedelmeskedik az íté-letnek. Amikor nem Isten kezdeményezi, hanem az ember, akkor követel és sürget. Sürgeti Istent. 
Mi a hosszútávú hatása, amikor Isten kezdeményez? A tisztulás, tehát itt Sámuel felemel-kedéséről volt szó, megtisztult a bírák rendszere. És mi van a királyokkal, amikor az emberek kö-vetelték? Hát, vegyes sikerek vannak. Voltak jó királyok, volt tizenkilenc király Izraelben, tizen-kilenc király Júdeában és az izraeli oldalon nem volt egy jó király se. Voltak gonosz királyok, volt egy női király, Atália, talán még Jókai Mórt is megihlette, hogy az egyik hősének ezt a nevet adta, az is egy szörnyű gonosz nő volt. Na, mindegy, tehát itt Akháb környékén voltak ezek. 

Isten változtatása mindig az igazságosságon alapul. Már sokszor mondtam, hogy a szeretet és az igazság együtt jár. A keresztények mindig csak a szeretetre hivatkoznak, de a szeretetnek együtt kell járnia az igazsággal. Egyik sem sérülhet Istennél. Az emberi változás gyakran a kényelmen és a biz-tonságon alapszik. Kérdés az, hogy a mai törekvések az isteni igazságtalanságot keresik, vagy csu-pán a világhoz való idomulás emberi kontrollvágya vezeti őket? Meg fogjuk látni, hogy ami vál-tozás most történt, mondom, három irányban lehet, mi a legjobbat hisszük, a legjobbat reméljük és ezért imádkozunk és együtt örülünk az örülőkkel, együtt sírunk a sírókkal. Ez egy örök igazság, egy hajóban ülünk, ha tetszik, ha nem. Ezek fontos dolgok.

Nézzük a harmadikat és itt abba is hagyom, nagyon rövid leszek. Befejezem, pontosabban, abba-hagyom, mert befejezni úgysem tudom. Nagyon sokat lehetne erről beszélni és tényleg a Biblia fé-nyében és nem kívánok állást foglalni a világi politikában se így, se úgy, az az én személyes dol-gom és a te személyes dolgod. 

Nézzük a példát! Mi volt, amikor a sátán akart rendszerváltozást? Milyen esetről tudtok? Nem kell sokáig lapozni a Bibliában, mindjárt az elején ott találod. Az az ember bukása. Ez az, amikor a sá-tán kezdeményezi a rendszerváltást. Istennek egy jó terve volt az emberrel és Isten ebben sem vál-tozott meg. Mind a mai napig jó terve van és van a gonosz is terve, ez a bűnbeesés. Az 1Mózes 3,1–7-ig olvassuk ezt a Bibliában. 
A sátán egy egészen más típusú változást indít el, egy kételkedésen alapuló lázadást. Valóban Is-ten ezt akarta? Valóban Isten így gondolja? Valóban Isten jót akart neked? A kételkedéssel kezdi. A status quo megkérdőjelezése. Nem nyílt támadással kezd, hanem egy kérdéssel. Csakugyan azt mond-ta Isten? Ezzel elbizonytalanítja az embert az addigi abszolút igazságában. Amikor megkérdőjelezi Isten igazságát. Új tudás ígérete, ami elhangzik a sátán részéről. Felvilágosítást ad, vagy ébredést í-gér. Azt mondja, megnyílik a szemetek és olyanok lesztek, mint Isten. Tudni fogjátok, mi a jó és mi a rossz. És nyilván fölborult a hierarchia is. A változás lényege itt az, hogy az ember nem Isten a-latt, hanem Istennel egy szinten szeretett volna lenni, Istenné akart válni, vagy Tőle függetlenül sze-rette volna meghatározni a valóságot. Ebben a történetben, amit itt olvasunk, a sátán a mögötte álló változást nem építi, hanem az eredeti rendet, a salomot, békét bontja meg. Az eredmény nem a re-mélt szabadság lett, hanem az elidegenedés és a káosz. 

Itt most abbahagyom, de most adjunk hálát az Úr Jézus Krisztusnak, hogy eljött és legyőzte a sátánt és az ember Istennel megszakadt közössége Jézus Krisztusban újra helyreállhat. Most azt kérem tőletek, hogyha van itt ebben a teremben akár egy ember, aki még nem biztos abban, hogy neki örök élete van, hogy üdvössége van, hogy az örök királyságnak, Isten országának a tagja, akkor Isten világossá tette az üdvösség kérdését. Az üdvösséget nem az egyházak adják, nem a te cselekedeteid adják, az üdvösség kegyelemből van, hit által, Isten szeretetéből, azért, mert Isten szeret téged.

Azt mondja az Írás, hogy amikor még bűnösök voltunk, Isten már akkor is szeretett bennünket és Ő nem változott meg. Aki esetleg most még a videón nézel, kitartottál velünk egész eddig és nem vagy biztos abban, hogy üdvösséged van, akkor nagyon egyszerű a dolog, a János evangélium első része azt mondja, akik befogadják Őt, hatalmat ad azoknak, hogy Isten fiává legyenek, azoknak, a-kik az Ő nevében hisznek és erről a hitünkről a szánkkal kell vallást tenni. Meg kell tenni Jézust életünk urává és be kell őt hívni az életünkbe, ahogy a Római levél 10,9-10. írja, mert szívvel hi-szünk az igazságra és szájjal teszünk pedig vallást az üdvösségre, és mindenki, aki segítségül hívja az Úr nevét, az megtartatik.
 Egyébként ezért találták ki a krédót. Pilátusról már volt szó, hogy hogy kerül Pilátus a krédóba. A krédó az nem más, mint egy hitmegvallás, amikor megvalljuk a hitünket Jézus Krisztusban és a ni-ceai, konstantinápolyi hitmegvallásban, amit a protestánsok, katolikusok mind a mai napig elmon-danak, mint hitvallást. A mi hitvallásunk ugyanazt tartja, hogy megvalljuk, ugyanazt hisszük, tehát ugyanaz a hitünk alapja. Az első négy keresztény zsinatnak a határozata, amit nem valami nagy bi-rodalmak hoztak létre, hanem a korai keresztények és mind a mai napig ez így van. 

Most álljunk föl és hívjuk be Jézust az életünkbe, ha még ez nem történt volna meg. Ha már megtörtént, akkor is valljuk meg. Nem írja a Biblia, hogy hányszor valljuk meg Jézust. Minden nap meg kell vallani, minden pillanatban. Úgyhogy kérlek, kövess ebben az imában. Mondjuk együtt: 

Hiszem, hogy Jézus Istennek fia. Hiszem, hogy Jézus meghalt az én bűneimért a Biblia tanítása szerint. Hiszem, hogy Jézus feltámadt a halálból az én megigazulásomért. Kérlek Jézus, legyél az én Uram, legyél az én Megváltóm, legyél az én Gyógyítóm. Jézus, Te vagy az én Uram, Te vagy az én Megváltóm, Te vagy az én Gyógyítóm, Szabadítóm és én meg vagyok váltva. Örök életem van Krisz-tusban, mert újjászülettem Krisztusban. Az Ő vére tisztára mosott, megtisztított minden bűntől. Ez az igazság, mert Isten Igéje igazság. Ámen!
*A függőleges vonallal jelzett igeversek más fordításból származnak.

A felhasznált bibliai versek a King James kiadás számozását követik.

Draga Istenem!

.- K6sz6nom, hogy elkiildted a Te egyetlen
Fiadat, Jézust! K6sz6ném, Jézus, hogy ©~
kifizetted helyettem a biin arat! Hiszem, %

hogy Te vagy az Isten Fia, hogy meghaltal *
a biineim miatt, és feltamadtal, hogy
— én igaz lehessek az Isten el6tt! Kérlek,
koltézz a szivembe, legyél az én Uram,
Megvaltom és testem-lelkem Gyogyitoja!

_ En 6rommel elfogadom ezt az ajandékot,

és koszonom Neked az 6rok életemet!
Amen!







